Mamma Mia! ร้านนี้สมัยเรียนอยู่ใกล้ม.มหิดลมากกว่าตอนนี้ แต่ร้านใหม่ที่ย้ายมานี่ก็มีพื้นที่เยอะมากเลย โดยเฉพาะพื้นที่จอดรถไม่ต้องห่วงที่เต็ม ร้านอยู่บนถนนเลียบคลองทวีวัฒนาก่อนที่จะทะลุออกถนนบรมราชชนนีซักระยะนึง วันนี้ผมจองผ่านEatigoมารอบดึก 21.30 น.ได้ส่วดลด 50% ไปถึงก็เจอเจ้าของร้านชาวอิตาเลียนออกมาต้อนรับพร้อมรับorderด้วยตัวเองแบบยิ้มแย้มแจ่มใสดี พร้อมแนะนำเมนูเด็ดๆของทางร้านให้ได้ลอง

- Meat Special, Pepperoni, Ham & Sausage (320 บาท)
ถาดกลางมี6ชิ้น320บาท ถ้าถาดใหญ่มี8ชิ้นจะ390บาท แต่ถาดกลางของร้านอาหารสไตล์อิตาเลียนนี่ก็จะเท่าๆกับถาดใหญ่ของร้านพิซซ่าแบบไทยๆทั่วไปเลยครับ เรื่องของพิซซ่าหน้าต่างๆวางใจได้ อร่อยทุกหน้า

- Spaghetti bacon & chilli (189 บาท)
จานนี้รสจัดใช้ได้เลย เจ้าของร้านแนะนำจานนี้ ตอนแรกสนใจTagliatelle with Imported Artichoke and cream sauce (199บาท) แต่ได้รับคำแนะนำเป็นเมนูนี้ดีกว่าเพราะตัวนี้ไม่ค่อยถูกปากคนไทยกันเท่าไหร่ เลยเก็บไว้ลองโอกาสหน้า

- Tiramisu (110 บาท)
อีกเมนูเด็ดของร้าน เสิร์ฟมาในถ้วยกาแฟ รสชาติกลมกล่อมอย่าบอกใคร

- Sicilian Lemon Italian Soda (75 บาท)
ถ้าดื่มตอนเอามาเสิร์ฟใหม่ๆเลยนี่เปรี้ยวจี๊ดมากๆ ผมว่ารอไปซักพักค่อยดื่มจะกลมกล่อมถูกใจผมมากกว่า

- น้ำเปล่า (20 บาท)
ราคานี้เป็นน้ำสิงห์ขวดใหญ่เลยนะไม่ใช่ขวดเล็กๆ

เรียกได้ว่าMamma Mia เป็นร้านพิซซ่าสไตล์อิตาเลียนแท้ๆที่เป็นเบอร์1ในย่านนี้เลยแหละครับ